ועדת הכספים, כנסת 20, פרוטוקול מספר 233, 2016-01-05 13:00

משה גפני: אנחנו עוברים לצו ניירות ערך (תיקון התוספת הראשונה לחוק).

<שרה קנדלר: מדובר על תיקון התוספת הראשונה לחוק ניירות ערך.

<שרה קנדלר: חוק ניירות ערך קובע בסעיף 15 מספר פטורים לכל החובות של הגשת תשקיף - - -

משה גפני: זה הכול הטבות?

<שרה קנדלר: פה זה שינוי, אני לא יודעת אם אפשר לקרוא לזה הטבות.

<שרה קנדלר: עד עכשיו, בקרנות, הכול היה הקלות, ואילו פה זה שינוי שאני אסביר עכשיו.

משה גפני: בבקשה.

<שרה קנדלר: סעיף 15 מדבר על פטורים מחובת פרסום תשקיף, ואחד הפטורים המשמעותיים הוא פטור כאשר אתה מציע את ההצעה רק ללקוחות שהם מתוחכמים, כמו למשל לגופים מוסדיים, וגם ללקוחות כשירים שהם יחידים, שזה תיקון שהוכנס ב-2011, שדיבר על זה שאם יחיד עומד בשניים מתוך שלושה תנאים, הוא ייחשב כלקוח כשיר לעניין התוספת הראשונה.

<שרה קנדלר: התנאי הראשון הוא שיש ברשותו נכסים בסך של 12 מיליון שקלים, התנאי השני הוא שיש לו מומחיות בשוק ההון, והתנאי השלישי הוא שהוא עשה הרבה עסקאות בשוק ההון, עם ממוצע של 30 עסקאות ברבעון.

<שרה קנדלר: זה במסגרת הפניה לחוק הייעוץ, וזה היה התנאי.

<שרה קנדלר: עכשיו, כשעשינו את החקיקה של זירות מסחר, אמרנו שגם זירת מסחר שמציעה רק ללקוחות מתוחכמים לפעול בה, פטורה מרישיון.

<שרה קנדלר: אז המשמעות של התוספת הזאת היא גם להצעת ניירות ערך בלי תשקיף וגם שזירת מסחר יכולה לפנות ללא רישיון ללקוחות.

<שרה קנדלר: אנחנו היום באים לתקן את התוספת הזאת כי מהניסיון שנצבר בשנים שמאז התיקון ראינו שהיא לא מדייקת מספיק.

<שרה קנדלר: מצד אחד התנאי של המומחיות בשוק ההון הוא תנאי שקשה למדוד אותו.

<שרה קנדלר: הוא לא מדיד, נותנים הצהרות, ולא כל כך ברור איך עושים את זה.

<שרה קנדלר: בתנאי של העסקאות הרגשנו שהוא לא מראה על מתוחכמות, בעיקר בתחום של זירות מסחר, כי שם כל הפעילות היא ריבוי עסקאות, כך שזה לא אומר שאתה מתוחכם.

<שרה קנדלר: ולכן החלטנו לזקק את ההגדרה רק למבחן של העושר הפיננסי, שאנחנו חושבים שהוא יותר נכון.

<שרה קנדלר: ולגביו אנחנו מציעים כמה תיקונים.

<שרה קנדלר: קודם כול, אנחנו רוצים להוריד מ-12 מיליון לשמונה מיליון, כי אנחנו חושבים שזה היה סכום מאוד גבוה מלכתחילה.

<שרה קנדלר: אני זוכרת שאדוני היה בוועדה ואמר שזה נראה לו גבוה מדי, וגם אנחנו חושבים כך, ולכן מורידים את זה לשמונה מיליון.

<שרה קנדלר: ובדומה למדינות אחרות, אנחנו רוצים להכניס גם מבחן של הכנסה, לא רק של נכסים.

<שרה קנדלר: זאת אומרת, או שיש לך שמונה מיליון, או שיש לך הכנסה שנתית של 1.2 מיליון ליחיד או 1.8 מיליון למשפחה.

<שרה קנדלר: ומבחן שלישי הוא מבחן משולב של נכסים והכנסות: אם יש לך נכסים של חמישה מיליון והכנסה של 600,000 שקלים ליחיד.

<אייל לב-ארי: או התא המשפחתי.

משה גפני: תקריאי את ההצעה.

<שרה קנדלר: קוראת:

<אייל לב-ארי: למה זה?

<שרה קנדלר: את זה הכנסנו כי אנחנו כן רוצים שלמציע תהיה איזושהי מחויבות; שלא רק ייתנו לו הצהרה, אלא שהוא יבדוק באמת שהבן אדם עומד בתנאים.

<שרה קנדלר: ויש לנו עמדת סגל שמפרטת איך בודקים את זה.

<אייל לב-ארי: זה יותר רלוונטי לנושא של המשקיע היחיד.

<שרה קנדלר: כן.

<שרה קנדלר: קוראת:

<אייל לב-ארי: ה"נוסף על כך" – אני חושב שזה מיותר.

<שרה קנדלר: אוקיי, אז נוריד את זה.

<שרה קנדלר: קוראת:

משה גפני: יש הערות?

משה גפני: תודה רבה.

משה גפני: צו ניירות ערך (תיקון התוספת הראשונה לחוק), התשע"ו-2016, עם המחיקה שעשינו – מי בעד אישור הצו?

משה גפני: הצבעה בעד אישור הצו, בכפוף לשינויים שנאמרו לפרוטוקול – פה אחד צו ניירות ערך (תיקון התוספת הראשונה לחוק), התשע"ו-2016, אושר בכפוף לשינויים שנאמרו לפרוטוקול.

משה גפני: הצו אושר.

משה גפני: תודה רבה, הישיבה נעולה.